Ибик
Кратки фрагменти

Превод от старогръцки: Борислав Георгиев, 1970

chitanka.info

* * *

На сухото и каменисто място, тук,

създадено от хорските ръце,

са някога живели

сред миди и сред стриди

риби плътоядни.

* * *

Не е възможно

да се намери лек,

та да оживеят

мъртвите.

* * *

Боя се да не би

за греховете ми

пред боговете

със почести да ми отвърнат

хората.

* * *

Когато се намира

извън големите вълни,

тогава всяко

дебело корабно въже

е вещ ненужна.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.